钦定古今图书集成/历象汇编/历法典/第052卷 > 图
## 钦定古今图书集成/历象汇编/历法典/第052卷 > 图

一象限外加一十七度三十○分二十六秒为其黄道经度若甲为辕轩大星即甲丙之馀甲戊在黄道北止二十六分三十○秒为其纬度而丙角之弧于夏至癸一象限外加五十四度○四分四十○秒为其黄道经度

星名　：《黄道经度　　　　分　　　秒》。

娄宿北星：　北　三十一，　　　五十三　○，
毕宿大星　南　六十四　　　○　　　○，
井宿距星　南　八十九，　　　三十一，　二十，
北河东星　南　一百七，　　　三十，　　三十，
轩辕大星　北　一百四十四，　四　　　四十，
角宿距星：　南　一百九十八，　三　　　○，
河鼓中星　北　二百九十五，　五十六　○，
室宿距星　北　三百四十七，　四十四　○。

星名　：《黄道纬度　　　　分　　　秒》：

娄宿北星：　北　九　　　　　五十七　○，
毕宿大星：　南　五　　　　　三十一　○，
井宿距星：　南　○　　　　　五十三　○，
北河东星：　南　六　　　　　五十八　○，
轩辕大星：　北　○　　　　　二十六，　三十，
角宿距星：　南　一　　　　　五十九　○，
河鼓中星：　北　二十九，　　　二十一，　三十，
室宿距星：　北　一十九，　　　二十九　○

《以恒星测恒星》第六。〈凡二章。〉

前以“太白求恒星，简知太阳所在”，因是推定各星度
数，其理著明矣。今既得恒星为界，即不必以太阳与
距星比测，直以星相比，可得其实躔度数也。

测近赤道之恒星

凡恒星近赤道四十度以下，藉仪器测之，聊可省功，
太远即不可。盖浑仪中圈，正合天元赤道，乃至地平、
过极等圈，皆切对其所当度分。所以近赤道诸星，不
论在何方向，即可指本星之赤道经度差及其距度
也。但须用二星左右同见，先得其远近度差，依法求
得第三星之真经度。

《真经度者》，从降娄起算至本星。

“若彼此分秒相符，即为密合。若有微差，则平分其较，
以多益寡。”假如测井宿南第二星，得赤道北纬一十
六度四十○分，左有轩辕大星，其北纬一十三度五
十七分四十五秒，相距五十一度一十一分，即所求
经度差为五十三度○八分三十○秒。此应减于先
得之轩辕经度，而存九十三度二十四分一十五秒，
为是井二星之经度也。〈春分起筭〉右有毕宿大星，其北纬
一十五度三十六分一十五秒，相距二十九度○九
分，即所求经度差三十○度二十一分一十五秒，应
加于毕宿大星之本经度，乃得井二星之经九十三
度二十五分也。两测相比，则右方所得数，较馀四十
五秒减半，以益左，得九十三度二十四分三十六秒，
为井二星赤道上真经度矣。

今更求黄道经纬度，即以所得赤道经纬度，依前第
五题法，即得。井二星甲之经度，在鹑首三度一十八。